Ремонтираха 9,5 км от основната връзка за областите Плевен, Ловеч и Враца (Снимки) - 24chasa.bg
https://www.24chasa.bg/region/article/7719738 Ремонтираха 9,5 км от основната връзка за областите Плевен, Ловеч и Враца (Снимки) Ремонтираха 9,5 км от основната връзка за областите Плевен, Ловеч и Враца (Снимки) 24 часа онлайн www.24chasa.bg
Завърши рехабилитацията на 9,5 км от път ІІI-306 Червен бряг - Чомаковци. Третокласният път е основна комуникационна връзка между областите Плевен, Ловеч и Враца, осигурява бърз достъп до автомагистрала „Хемус“ и фериботния комплекс Оряхово - Бекет.
Проектът лот 17 от Оперативната програма „Региони в растеж“ 2014- 2020 г. се съфинансира чрез Европейския фонд за регионално развитие и от националния бюджет, съобщиха от АПИ.
Основно ремонтирани са мостовете над р. Златна Панега и над р. Бриша. На входа на Чомаковци старото съоръжение е премахнато и на негово място е изграден нов мост над река Искър, с дължина 122 м. В участъка, преминаващ през селото настилката е напълно реконструирна, положени са три нови пласта асфалтобетон и нова пътна основа от трошен камък.
Обновени са и 3,3 км от уличната мрежа на Червен бряг, които съвпадат с трасето на третокласния път. На 700-метрова отсечка от ул. „14-ти септември“ в града старата паважна настилка е подменена с асфалтова.